ཐེངས་འདིའི་ལྟད་མོ་བ་ནི་སློབ་གསོའི་འབྲེལ་ཡོད་སྡེ་ཁག་དང༌།མགོ་ལོག་ཁུལ་གྱི་ལས་རིགས་སོ་སོའི་མཁས་པ་དང་ཡོན་ཏན་ཅན།སློབ་ཆུང་དང་སློབ་འབྲིང་གི་དགེ་རྒན།སློབ་མ་བཅས་མི་བདུན་བརྒྱ་ལྷག་ཞུགས་ཤིང༌།ལས་རིགས་སོ་སོའི་ལྟད་མོ་བའི་ཚོགས་ཀྱིས་ཐེངས་འདིའི་རིག་རྩལ་ལ་གདེང་འཇོག་མཐོན་པོ་བྱེད་ཀྱིན་ཡོད།དགོང་ཚོགས་ཀྱི་འཁྲབ་སྟོན་རེ་རེས་ལྟད་མོ་བ་རྣམས་ཀྱི་ཡིད་དབང་བཀུག་ཅིང་ཤེས་ཡོན་ཅན་དག་གིས་མདོ་འཛིན་པས་ངོ་སྤྲོད་བྱས་པ་བཞིན་སློབ་དཔོན་ཐོན་མི་ནི་བོད་ཀྱི་ཕུལ་དུ་བྱུང་བའི་བསམ་བློ་བ་དང༌།གསར་གཏོད་པ།ལྗོངས་རྒྱུ་བ།ཆོས་ལུགས་པ།སྒྲ་རིག་པ་བ།ལོ་ཙཱ་བ།སློབ་གསོ་བ།ཕྱི་འབྲེལ་བ།ཆབ་སྲིད་པ།ཁྲིམས་ལུགས་པ་བཅས་ཡིན་པས་ཐེངས་དང་པོར་ཁོང་ལ་རྗེས་དྲན་གྱི་དགོང་ཚོགས་འདི་ལྟ་བུ་ཚོགས་པ་ནི་ལོ་རྒྱུས་དང་།རིག་གནས།མི་རིགས་བཅས་ཕྱོགས་གང་ནས་བརྗོད་ཀྱང་དོན་སྙིང་ཆེན་པོ་ལྡན་པ་ཞིག་རེད་ཅེས་བརྗོད་པ་རེད།